《陪侯戎院何方伯张都阃东巡避暑铅山观音洞 其三》
明代·霍与瑕

洞外似沃焦，洞里忽水消。六月不知暑，八风常自调。

尘避庾公扇，泉分巢父瓢。隔山丛桂在，何处隐堪招。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。